Sukeva

Sukeva on taajama Sukevanjärven rannalla Sonkajärven kunnassa Pohjois-Savossa. Taajama sijaitsee valtatie 5:n varrella noin 40 kilometriä Iisalmesta pohjoiseen. Asukkaita Sukevalla on noin 1 100. Tilastokeskus arvioi Suomen virallisen taajamarajauksen mukaisella 1,63 neliökilometrin laajuisessa Sukevan taajamassa asuneen yhteensä 353 ihmistä (31.12.2020). ==Historia== Arvo M. Soinisen mukaan Sonkajärven reitin varsille oli perustettu 1500-luvun puoliväliin mennessä kuusi savolaistaloa, joista pohjoisimmat olivat Laurilammilla ja Sonkajärven itärannalla eli siis hieman pohjoisempana kuin nykyinen Sonkajärven kirkonkylä. Reitin latvoilla olevan Sukevanjärven tienoo kuului tuolloin usean talon tiluksiin; pysyvä asutus ei sinne asti vielä yltänyt. Ensimmäinen pysyvä talo Sukevalle perustettiin ennen 1600-luvun puoliväliä. Vuonna 1651 taloja oli jo kaksi. Sukeva kuului 1600-luvun jälkipuoliskolla hallinnollisesti Viipurin ja Savonlinnan lääniin, Pienen- Savon kihlakuntaan ja Iisalmen pitäjään. Vuosina 1650–1680 se kuului lisäksi Pietari Brahen Kajaanin vapaaherrakuntaan, ja tämä jakso on ollut kylän historiassa ainoa, jolloin se tai sen osa on ollut läänitettynä. Sukevalla oli 1950-luvulta vuoden 2004 loppuun asti oma evankelis-luterilainen seurakuntansa, vuoden 2005 alussa se liitettiin takaisin Sonkajärven seurakuntaan. Kyseessä on yksi vain muutamasta tapauksesta, jolloin maalaiskunnassa tietyllä alueella on ollut oma seurakunta niin, että kyseinen alue ei koskaan muodostanut omaa kuntaa. Muut tällaiset alueet olivat Pielisjärven, nykyisen Lieksan Viekijärvi (oma seurakunta 1948–1998), Liperin Viinijärvi (1959–1994), Sippolan, myöhemmän Anjalankosken Inkeroinen ja Myllykoski (1964–1998), Espoon Tapiola (vuodesta 1960, kolme vuotta ennen Espoon kauppalaksi tuloa) sekä Helsingin maalaiskunnan, nykyisen Vantaan Korso ja Vantaankoski (vuodesta 1966, jälkimmäinen vuoteen 1972 nimellä Vantaan seurakunta). ==Kylän palvelut== Sukevan kylältä löytyvät kaikki peruspalvelut; M-Market, posti, kirjasto, yhteispalvelupiste, koulu, päiväkoti, kyläkeskus, apteekki, ravintola, Nesteen huoltoasema, osuuspankki, kampaamo ja rautatieasema. ==Palo- ja pelastuspalvelut== Sukevan taajamassa sijaitsee Pohjois-Savon paloasema 72. Asemalla on yksi sammutusyksikkö. ==Sukeva on tunnettu== Sukeva on tunnettu muun muassa Sukevan vankilasta ja rautatiestä: taajaman läpi kulkee Iisalmen ja Kontiomäen välinen rautatie. VR:n henkilöjunat pysähtyvät Sukevan rautatieasemalla. Suprom Oy oli Sukevan kylällä toiminut metallialan yritys. == Tunnettuja sukevalaisia == *Näyttelijä Jussi Vatanen *Kitarataitelija Ismo Eskelinen ==Tutustumiskohteita== * Raudanjoen ylittävä Männikön entinen museosilta (silta on aina tunnettu Sukevalla Raudanjoen siltana) * Sukevan koulu (Museoviraston suojelema) * Maisemagalleria V5-tien varrella * Sonkajärven ev.lut. seurakunnan Sukevan kirkko * Iisalmen ortodoksisen seurakunnan Sukevan tsasouna * Kyläkeskus * Sukevan rautatieasema (Bruno Granholm, valmistunut 1905) * Sukevan vankila ja Kalliomäen pysäkkialue * Iskolan vankila (Uno Sjöholm, 1925) ==Kuvia Sukevalta== Tiedosto:Sukevan kirjasto ja virastotalo.jpg|Kunnan toimisto, kirjasto, yhteispalvelupiste, VR:n lipunmyynti ja posti Tiedosto:Sukevan liikekeskus.jpg|Liikekeskus; apteekki, tilitoimisto, parturi-kampaamo ja työpaja Tiedosto:Sukevan osuuspankki ja liikekeskus.jpg|Osuuspankki, ompelimo, Päiväkeskus Pysäkki ja sairaanhoitajan vastaanotto Tiedosto:Sukevan paloasema VPK.jpg|Sukevan paloasema Tiedosto:Sukevan Neste.jpg|Sukevan Neste, Matkahuolto ja Alkon tilauspalvelu Tiedosto:Sukevan kyläkeskus.jpg|Sukevan kyläkeskus ja entinen koulu Tiedosto:Sukevan rautatieasema.jpg|Sukevan rautatieasema Tiedosto:Sukevan vanha koulu.jpg|Sukevan vanha koulu ja nykyinen päiväkoti Tiedosto:Sukevan kirkko.jpg|Sukevan kirkko ==Lähteet== ===Viitteet=== ===Muut lähteet=== * Sukevan kyläyhteisö Facebookissa * Aro, Jari: Sukevan keskusvankilan historiikki, 1989. (sonkajarvi.fi) * Haavikko, Jari: Sonkajärven rakennusperinnettä, 1992. * Suomen vankilat, koonnut: Jouko Nevalainen, julkaisija: Oikeusministeriön vankeinhoito-osasto, Helsinki, 2. painos, 1961, s. 49–58 * Kumpulainen, Matti: Sukevan talot, torpat ja mäkituvat 1722–1920, pro gradu -tutkielma, Turun yliopisto 1987. ==Aiheesta muualla== * Sukevan kylän verkkosivusto (sukeva.fi) Luokka:Sonkajärven kylät Luokka:Pohjois-Savon maakunnan taajamat